Source: http://www.penny.hu/Newsletter/RegistrationForm/Registration_Form/pe_NewsletterRegistration.aspx
Timestamp: 2018-07-17 17:16:14+00:00

Document:
IRATKOZZON FEL A PENNY HÍRLEVÉLRE!
Értesüljön első kézből aktuális ajánlatainkról, kedvezményeinkről!
A csillaggal jelölt mezőket kötelező kitölteni!
Hírlevél tipusok
Igen, feliratkozom a PENNY hírlevélre és rendszeresen szeretnék információkat és reklámajánlatot kapni az aktuális termékeikről, szolgáltatásaikról, nyereményjátékokról. A hírlevélről a későbbiek során bármikor leiratkozhatok, a Leiratkozás gombra kattintva.
Invalid recaptcha input, please try again
A Penny Market Kft. (továbbiakban: "Penny") örömmel veszi, hogy meglátogatta a weboldalunkat. Az adatvédelem és az adatbiztonság nagyon fontos számunkra, így szeretnénk tájékoztatni Önt azon személyes adatokról, amelyeket akkor gyűjtünk, amikor meglátogatja a weboldalunkat, illetve arról, hogy milyen célokra használjuk fel ezeket az adatokat.
Mivel a jogszabályi változások ill. a belső folyamataink változása szükségessé teheti az adatvédelmi szabályzatunk módosítását, kérjük, hogy rendszeresen tekintse át az adatvédelmi tájékoztatót. Bármikor elérhető, lementhető és kinyomtatható a www.penny.hu oldalon az „Adatvédelmi tájékoztató” pontra kattintással.
§ 1 Adatkezelő és az adatkezelés köre
Az Általános Adatvédelmi Rendelet (továbbiakban: GDPR) és más adatvédelmi jogszabályok előírásai szerint az adatkezelő:
E-Mail: ugyfelszolgalat@penny.hu
A jelen adatvédelmi szabályzat a www.penny.hu weboldalra és minden csatlakozó Penny Market mikrooldalra, valamint PENNY telefonos alkalmazásra vonatkozik.
§ 2 Adatvédelmi tisztviselő A Penny adatvédelmi tisztviselőjének elérhetősége: E-Mail: dpo@penny.com
§ 3 Az adatkezelés alapelvei
Személyes adat minden azonosított vagy azonosítható természetes személyre vonatkozó információ, mint pl. az Ön neve, életkora, címe, telefonszáma, születési ideje, e-mail címe, IP-címe vagy felhasználói viselkedése. Az olyan információ, amely nem (vagy csak aránytalan erőfeszítéssel) köthető az Ön személyéhez, pl. anonimizált adat, nem minősül személyes adatnak. Az adatkezeléshez (pl. adatok gyűjtése, helyreállítása, felhasználása, tárolása vagy továbbítása) mindig szükséges egy jogalap vagy az Ön hozzájárulása.
A kezelt személyes adatok törlésre kerülnek, amint az adatkezelés célja teljesül és nincs betartandó adatmegőrzési kötelezettség.
Ha a személyes adatait ajánlataink nyújtása érdekében kezeljük, úgy alábbiak szerint tájékoztatjuk a vonatkozó folyamatokról, az adatkezelés köréről és céljáról, jogalapjáról és az irányadó megőrzési időkről.
§ 4 Adatkezelés
1. Weboldal, microsite-k
a. Az adatkezelés köre és célja
Tájékoztatjuk, hogy csak a szükséges mértékben rögzítjük és használjuk fel a felhasználóink személyes adatait azért, hogy egy jól működő weboldalt tudjunk nyújtani és a tartalmainkat és szolgáltatásainkat tudjuk biztosítani, mely az alábbiakra vonatkozik: www.penny.hu, illetve a következő micrositeokra: plussokos.penny.hu, rejtveny,penny.hu, fradinyeremeny.penny.hu.
Amikor belép és használja a weboldalunkat, csak azokat a személyes adatait gyűjtjük, amelyeket a böngésző automatikusan megküld a szervereinkre. Ezeket az információkat ideiglenesen tároljuk egy ún. naplófájlban. A következő adatokat rögzítjük az Ön közreműködése nélkül és tároljuk mindaddig, amíg automatikusan nem törlődnek:
· Kérést továbbító számítógép IP-címe,
· Hozzáférés dátuma és ideje,
· A lekért fájl neve és URL-je,
· A Weboldal, ahonnan a hozzáférés történik (továbbító URL-je),
· A használt böngésző típusa és adott esetben az Ön számítógépének operációs rendszere, valamint az internetszolgáltatójának neve.
Az említett adatokat a következő célokra kezeljük:
· Általános adminisztráció
· A weboldalhoz való zavartalan csatlakozás biztosítása,
· A weboldal kényelmes használatának biztosítása
b. Jogalap
A GDPR 6. cikk (1) bekezdés f) pontja szolgál az adatkezelés jogalapjául. Az említett adatok kezelése szükséges a szolgáltatásaink nyújtásához, és így a társaságunk jogos érdekeinek védelmére szolgál.
c. Adattörlés és megőrzési időszak
Az érintett személyes adatai törlésre kerülnek vagy a hozzáférést korlátozzuk, amint a tárolás célja teljesült. Az adatok gyűjtése a weboldal üzemeltetéséhez és az adatok naplófájlban való tárolása teljes mértékben szükséges a weboldal működéséhez. Ennek következtében a felhasználó nem tiltakozhat ez ellen. Az adatok továbbra is tárolhatók egyedi esetekben, ha ezt írják elő a jogszabályok.
Lehetősége van a weboldalunkon feliratkozni ingyenes hírlevelünkre. A hírlevél tájékoztatást ad a PENNY aktuális ajánlatairól, érdekes táplálkozási tippekről, ízletes receptekről és izgalmas témákról. A regisztrációhoz szükségünk van az Ön e-mail címére. Megadhatja a nevét is, de ez nem szükséges. Ha megadja a nevét, úgy azt arra használjuk, hogy személy szerint Önnek küldjük a hírlevelet.
Ha nem akarja, hogy használjuk az adatait, kérjük, ne jelölje be az adatok gyűjtésére szolgáló űrlapon lévő dobozt.
A személyes adatainak kezelése (a hírlevél esetében a következő, önkéntesen megadott hozzájárulásán alapszik a GDPR 6. cikk (1) bekezdés a) pontja szerint:
Ha feliratkozott a hírlevélre, úgy Ön megadta a következő hozzájárulási nyilatkozatot:
□ Elolvastam és megértettem a további és részletes tájékoztatást tartalmazó adatvédelmi szabályzatot és egyetértek vele. *
□ Igen, fel szeretnék iratkozni a PENNY hírlevélre és rendszeres tájékoztatást kívánok kapni az érdekes ajánlataikról. A jelen hozzájárulásomat bármikor visszavonhatom a jövő nézve indokolás nélkül, a hírlevelekben található leiratkozási linkre való kattintással *
c. Tárolási idő
Az e-mail címét addig tároljuk, amíg fel van iratkozva a hírlevélre. Leiratkozást követően e-mail címét töröljük. Egyedi esetekben tovább is tárolódhatnak az adatok, ha ezt előírják az erre vonatkozó jogszabályok.
3. Kapcsolatfelvételi űrlap
Ahhoz, hogy kapcsolatba lépjen velünk, használhatja a kapcsolatfelvételi űrlapot, melyet a http://www.penny.hu/TopMetanavigation/Contact/Kapcsolat/pe_Contact.aspx címen tud elérni. A kapcsolatfelvételi űrlap használatához a következő adatokra van szükségünk:
· Kapcsolatfelvétel oka,
· Megszólítás,
· Üzenet.
További adatok is megadhatók, mint pl. keresztnév, név, cím, telefon és fax szám, üzlet kiválasztása, PENNY KÁRTYA száma, de ezek nem szükségesek. Az adatait a megkeresés megválaszolásához használjuk fel és szükség esetén a kért tájékoztató anyag megküldéséhez. Ha szükséges, a részünkre megadott adatokat továbbítjuk a kérésért felelős szervezet részére. Ha a személyes adatai az Ön PENNY üzletéhez kerülnek továbbítása, úgy Önnek lehetősége van arról tájékoztatni bennünket, hogy a személyes adatai csak a PENNY központi vevőszolgálat részére kerüljenek megadásra. Ebben az esetben a kérését anonimizálva továbbítjuk az Ön PENNY üzletéhez. Az Ön által megadott adatokat biztonságos https / SSL kapcsolaton keresztül továbbítjuk. Az adatai az adatkezelés befejezését követő 90 napon belül törlésre kerülnek, kivéve, ha hosszabb megőrzési idő szükséges az bizonyíthatóság, ügyfélszolgálati vagy jogi megőrzési idő miatti okokból.
A fenti, kapcsolatfelvételi célból végzett adatkezelés önkéntesen történik a GDPR 6. cikk (1) bekezdés a) pontja szerint az alábbi, Ön által megadott hozzájáruló nyilatkozattal:
□ Az adataim megadásával és a „küldés” gombra kattintással megadom a hozzájárulásom ahhoz, hogy használják az e-mail címemet a megkeresésem megválaszolására.
Bármikor visszavonhatom a személyes adataim kezeléséhez az adatgyűjtéskor adott hozzájárulásomat.
Amint elintéztük a megkeresésével tudomásunkra hozott ügyet és a tényállás is tisztázásra került, a kapcsolatfelvételi űrlapon keresztül kezelt személyes adatai törlésre kerülnek. Egyedi esetekben tovább is tárolódhatnak az adatok, ha ezt előírják a jogszabályok.
§ 5 Adattovábbítás harmadik személyek részére
Magyarországon letelepedett harmadik fél szolgáltatókat veszünk igénybe a megrendelései feldolgozásához és szintén harmadik fél szolgáltatókat bízunk meg a hírleveleink feldolgozásával és kiküldésével. Az ilyen szolgáltatók az Ön személyes adatait kizárólag a megbízásunkból és az utasításaink szerint kezelik, és továbbra is mi felelünk az Ön magánéletének megóvásáért. A fentieken túl kizárólag akkor továbbítjuk a személyes adatait harmadik felek részére, ha:
· a kifejezett hozzájárulás adta a GDPR 6. cikk (1) bekezdés a) pontja szerint,
· jogilag megengedhető és szükséges az Önnel fennálló szerződéses jogviszony teljesítéséhez GDPR 6. cikk (1) bekezdés b) pontja szerint,
· jogi kötelezettség áll fenn az adatok továbbítására a GDPR 6. cikk (1) bekezdés c) pontja szerint,
· a közlés szükséges a GDPR 6. cikk (1) bekezdés f) pontja szerint jogi igények előterjesztéséhez, érvényesítéséhez vagy azok elleni védekezéshez és nincs ok feltételezni, hogy Önnek olyan védendő jogi érdeke van, amely az adatok közlése ellen szól és felülírja a jogos érdekünket.
§ 6 Sütik
1. Adatkezelés köre és célja
Sütik: Úgynevezett sütiket használunk a weboldalunk bizonyos részein, pl. a látogatók preferenciáinak felismeréséhez és a weboldal ennek megfelelő elrendezése érdekében. Ez elősegíti a navigációt és a magas szintű felhasználó-barát szolgáltatásokat a weboldalon. A sütik abban is segítenek, hogy azonosítsuk a weboldalunk különösen népszerű részeit. A sütik kisméretű fájlok, amelyek a látogató meghajtóján kerülnek tárolásra. Lehetővé teszik, hogy információk kerüljenek tárolásra bizonyos ideig és ez alapján azonosítható a látogató számítógépe. A felhasználók részére nyújtott jobb iránymutatások és az egyedi szolgáltatások bemutatása érdekében állandó sütiket használunk. Használunk ezenfelül ún. ideiglenes (session) sütiket is, amelyek automatikusan törlődnek a böngésző bezárásakor. Ön be tudja úgy állítani a böngészőjét, hogy az jelezze Önnek a sütik elhelyezését. Ez átláthatóvá teszi az Ön számára a sütik használatát. Fontos: ha teljesen letiltja a sütik használatát, úgy elképzelhető, hogy nem tudja használni a weboldalunk bizonyos funkcióit.
A sütik következő négy kategóriáját használjuk a weboldalunkon:
· Feltétlenül szükséges sütik
· Teljesítmény sütik
· Funkcionalitást / személyre szabást segítő sütik
· Ideiglenes sütik
· Targeting (hirdetési) sütik. Több féle sütit használunk a weboldalunkon, amelyek típusait és funkcióit a következőkben mutatjuk be:
2. Sütik kategóriái
Feltétlenül szükséges sütik: Ezek a sütik szükségesek ahhoz, hogy navigálni tudjon a weboldalon és használni tudja a funkciókat, pl. amikor jelszóval védett területekhez fér hozzá. Ezek nélkül nem tudunk bizonyos, Ön által igényelt szolgáltatásokat nyújtani. Azért használjuk a sütiket, hogy egyedileg tudjuk azonosítani a regisztrált felhasználókat, hogy azonosítva legyenek a látogatásuk alatt, illetve amikor visszatérnek a weboldalra.
Teljesítmény sütik: Ezek a sütik arról gyűjtenek adatokat, hogy a látogatók hogyan használják a weboldalt, pl. mely oldalakat látogatják meg leggyakrabban és kapnak-e hibaüzeneteket a weboldaltól. Ezek a sütik nem gyűjtenek olyan adatokat, amelyek a látogatók azonosítására szolgálhatnak. Az ezekkel a sütikkel gyűjtött adatok anonimek és kizárólag a weboldal működésének és a szolgáltatás szintjének fejlesztésére szolgálnak. Tehát azért használunk teljesítmény sütiket, hogy statisztikát készítsünk a weboldalunk használatának módjáról és hogy lássuk, milyen hatékonyak a reklámkampányaink.
Funkcionalitást / személyre szabást segítő sütik: Ezek a sütik lehetővé teszik, hogy a weboldal emlékezzen a látogató korábbi adataira (pl. felhasználónév, nyelv vagy kiválasztott piac) annak érdekében, hogy a látogatóra optimalizált tulajdonságokat biztosítsunk, pl. egy weboldal naprakész információt tud biztosítani az Ön piacáról azáltal, hogy eltárolja egy sütiben az Ön földrajzi helyzetét. Ezek a sütik arra is szolgálnak, hogy emlékezzenek az Ön weboldal-beállításaira (pl. betűtípus vagy betűméret és más, felhasználó által állítható opciók). Arra is használjuk ezeket, hogy nyújtsuk az Ön által igényelt szolgáltatásokat, pl. amikor meg akar nézni egy videót. Ezek a sütik nem képesek követni a böngésző aktivitását más weboldalakon. Nem gyűjtenek Önről olyan adatot, amely hirdetési célra lenne használható és nem tudják követni, hogy Ön merre járt az interneten a weboldalunkon kívül. Így az ilyen sütiket arra használjuk, hogy felismerjük Önt a következő alkalommal, mikor ellátogat a weboldalunkra és személyre tudjuk szabni a tartalmat és el tudjuk menteni a beállításait (pl. a preferált piac).
Ideiglenes sütik: A weboldalunk ideiglenes sütiket is használ, amelyek automatikusan törlődnek, amikor bezárja a böngészőjét. Ezek a sütik lehetővé teszik számunkra, hogy megszerezzük az Ön ún. munkamenet azonosítóját (session ID), amely segítségével különböző böngésző kéréseket adhat az általános munkamenethez, lehetővé téve számunkra, hogy felismerjük az Ön készülékét a weboldalainkon tett látogatásai alkalmával.”
Targeting (hirdetési) sütik: Ezeket a sütiket arra használjuk, hogy a hirdetéseket Önre és az Ön igényeire tudjuk szabni. Szintén alkalmasak arra, hogy korlátozzák, hogy hányszor lát egy hirdetést, mérik a reklámkampány hatékonyságát és értelmezik az emberek magatartását, miután látták a hirdetést. A targeting sütiket általában a weboldal üzemeltetőjének hozzájárulásával a hirdetési hálózatok oldalain helyezik el. Ezek érzékelik, hogy a felhasználó meglátogatta a weboldalt és ez az információ átadásra kerül más cégek részére, pl. hirdető cégeknek. Ezek gyakran kapcsolódnak az ezen cég által nyújtott weboldal funkcionalitáshoz. Így a targeting sütiket arra használjuk, hogy linkeljünk közösségi médiára, amely ezt követően az Ön látogatására vonatkozó információt arra használja, hogy más weboldalakon megjelenő hirdetéseket Önre szabja és az általunk használt hirdetési hálózatok részére információt nyújt az Ön látogatásáról, hogy a böngészési magatartása alapján később pontosan olyan reklámokat kapjon, amelyekben érdekelt lehet.
3. Jogalap
A felhasználás leírt célja miatt (lásd § 6. 1.), a sütikkel kapcsolatos adatkezelés jogalapja a GDPR 6. cikk (1) bekezdés f) pontja. Ha Ön hozzájárulását adta részünkre a sütik használatához egy, az oldalunkon található információs sáv („cookie banner”) útján, úgy a felhasználás jogszerűségére továbbá a GDPR 6. cikk (1) bekezdés a) pont is vonatkozik.
Amint a sütik által továbbított adatok nem szükségesek a fenti célokhoz, az adatok törlésre kerülnek. Egyedi esetekben tovább is tárolódhatnak az adatok, ha ezt előírják a jogszabályok.
5. Böngésző beállítások
§ 7 Elemzési és nyomon követési eszközök
Nyomon követési és elemzési eszközöket használunk, hogy biztosítsuk a weboldalunk folyamatos optimalizálását és felhasználó-központú kialakítását. A nyomon követési intézkedések segítségével ezenfelül statisztikailag is mérhetjük a weboldalunk látogatók általi használatát és továbbfejleszthetjük az online ajánlatainkat az Ön érdekében az így szerzett tudás alapján.
Ezen érdekek alapján a lent leírt nyomon követési és elemzési eszközök használata a GDPR 6. cikk (1) bekezdés f) pontja szerint igazolható. A nyomon követési és elemzési eszközök alábbi leírása bemutatja az egyes adatkezelési célokat és a kezelt adatokat.
Álnevesített felhasználói profilokat hozunk létre a Google Analytics segítségével a weboldalunk igény-orientált kialakításához. A Google Analytics sütiket, azaz az Ön számítógépén elhelyezett szöveges fájlokat használ annak érdekében, hogy segítséget nyújtson a weboldal részére annak elemzéséhez, hogy hogyan használják a felhasználók az oldalt. A süti által, az Ön weboldal-használatával kapcsolatosan generált adatok általában a Google USA-ban lévő szerverére kerülnek továbbításra és ott kerülnek az adatok tárolásra. Azonban mivel aktiváltuk az IP anonimizálást ezen a weboldalon, így az Ön IP-címét a Google először lerövidíti az EU Tagállamaiban és az Európai Gazdasági Térség Megállapodásban részes más országokban. Csak kivételes esetekben kerül továbbításra a teljes IP-cím az USA-ban lévő Google szerverre és kerül ott lerövidítésre. A Google ezeket az adatokat arra használja, hogy értékelje az Ön weboldal-használatát, összeállítson jelentéseket a weboldal-aktivitásról és más szolgáltatásokat nyújtson nekünk a weboldal-aktivitásokkal és internethasználattal kapcsolatosan.
1.) A Google Analytics webelemzése elleni tiltakozás egyik módja egy ún. „opt-out” süti beállítása, amely arra utasítja a Google-t, hogy ne tárolja vagy használja fel az adatokat webelemzési célokra. Kérjük, vegye figyelembe, hogy ez a megoldás csak addig akadályozza meg a webelemzést, ameddig az opt-out sütit tárolja a böngészője. Ha be szeretné állítani az opt-out sütit most, úgy kérjük, kattintson https://tools.google.com/dlpage/gaoptout
2.) Úgy is megelőzheti a profil létrehozására használt sütik tárolását, hogy ennek megfelelően állítja be a böngészőjét.
3.) A használt böngésző típusától függően lehetősége lehet egy bővítmény (plug-in) telepítésére a böngészőhöz, amely megakadályozza a nyomon követést. Kérjük, kattintson https://tools.google.com/dlpage/gaoptout és telepítse az ott elérhető plugint!
A weboldal/alkalmazás a Webtrekk szolgáltatásokat is használja, amelyek a Webtrekk GmbH (Hannoversche Str. 19, 10115 Berlin, https://www.webtrekk.com/en/home/) által biztosított webelemzési szolgáltatások a weboldalunk használatával kapcsolatos statisztikai adatok gyűjtése és a szolgáltatásaink ennek megfelelő optimalizálása érdekében.
Minden alkalommal, amikor a weboldalhoz/alkalmazáshoz hozzáfér, adatok kerülnek gyűjtésre és értékelésre webellenőrzési célokból, amelyeket a felhasználó böngészője továbbít. Az adatokat egy az oldalba került integrált pixel gyűjti.
Az Ön IP-címe anonimizálásra, mentésre és elküldésre kerül, amely lehetetlenné teszi az Ön azonosítását az IP-cím alapján. A Webtrekk ideiglenes (session) sütiket használ, amelyek törlődnek, amikor a böngésző munkamenete befejeződik. Ugyanez vonatkozik az utolsó kattintás (last-click) sütikre is. Használunk még ún. ever sütiket is, amelyek legfeljebb 6 hónapig élnek és előre meghatározott számú használat után törlődnek.
Részletesebb tájékoztatás a következő címen érhető el: https://www.webtrekk.com/en/legal/opt-out-webtrekk/.
A Webtrekk az IP-címet kizárólag rövidített (anonim) formában tárolja, és csak munkamenet-felismerés, földrajzi helymeghatározás és kibertámadás megelőzés céljára használja azokat. Ezt követően az IP-cím törlődik azonnal, hogy a rögzített adatok anonimek legyenek.
A felhasználók bármikor választhatják, hogy nem kívánják a látogatási adataik anonimizált nyomon követését és így nem követik figyelemmel a tevékenységüket a jövőben. A Webtrekk nyomon követésből való kilépéshez (opt-out) egy webTrekkOptOut süti használatos, amely a webtrekk.net domainről elérhető. Ez a nyomon követési opt-out mindaddig aktív, amíg ez a süti nem kerül törlésre. A süti a fenti domainre van beállítva böngészőnként és számítógépenként. Ha például a felhasználó a weboldalt más helyekről vagy más böngészővel látogatja, úgy külön be kell állítania a sütit minden számítógépre és böngészőre.
§ 8 Plug-Inek
Weboldalunk a következő közösségi média plug-inekkel rendelkezik: „Facebook” (Facebook Inc., 1601 S. California Ave, Palo Alto, California 94304, USA), „Twitter” (Twitter, Inc., 1355 Market St, Suite 900, San Francisco, California 94103, USA), „Instagram” (Instagram LLC., 1601 Willow Road, Menlo Park, CA 94025, USA), “YouTube” (YouTube LLC., 901 Cherry Ave., San Bruno, CA 94066, USA) és „Pinterest” (Pinterest Inc., 808 Brannan Street, San Francisco, CA 94103, USA). Előfordulhat, hogy a weboldal látogatóinak személyes adatait ezeken a plug-ineken keresztül is gyűjtik, és azok továbbításra kerülhetnek az egyes szolgáltatóknak és hozzákapcsolásra kerülhetnek a látogató részére nyújtott szolgáltatásokhoz.
A Penny nem gyűjt személyes adatokat a közösségi média plug-ineken keresztül. Annak megelőzése érdekében, hogy az adatok továbbításra kerüljenek a szolgáltatók részére az USA-ba a felhasználó tudta nélkül, az ún. Shariff megoldást használjuk a weboldalunkon. Ennek következtében az adott közösségi média plug-inek kezdetben csak grafikus elemként kerülnek integrálásra a weboldalunkba. Ezek a grafikus elemek linkeket tartalmaznak az adott plug-in szolgáltatójának weboldalára. Csak amikor rákattint az egyik ábrára, akkor kerül átirányításra az adott szolgáltató szolgáltatásába. Ez a megoldás biztosítja, hogy a személyes adatok nem kerülnek automatikusan továbbításra az adott közösségi média plug-inek szolgáltatói részére, amikor meglátogatja a weboldalunkat. Ha rákattint valamelyik közösségi média plug-in ábrájára, úgy az adatok továbbításra kerülhetnek az adott szolgáltató részére és ott tárolódhatnak. Ha nem kattint az ábrákra, úgy nem kerül sor adattovábbításra Ön és a közösségi média plug-in szolgáltatója között.
Miután rákattintott a közösségi média plug-inre, az adott szolgáltató információt kap arról, hogy meglátogatta az online ajánlatunk oldalát. Kérjük, vegye figyelembe, hogy nem szükséges, hogy az adott szolgáltatónál felhasználói fiókkal rendelkezzenvagy, hogy oda be legyen jelentkezve. Mindazonáltal, ha már van felhasználói fiókja az adott szolgáltatónál és már be van jelentkezve ebbe a fiókba a weboldalunk meglátogatásakor, úgy a közösségi média plug-in által gyűjtött adatok közvetlenül hozzárendelésre kerülnek a fiókjához. Ha nem szeretné, hogy hozzárendeljék a szolgáltatónál lévő profilhoz, úgy ki kell jelentkeznie a felhasználói fiókjából, mielőtt rákattintana a közösségi média plug-inek valamelyikére.
Kérjük, vegye figyelembe, hogy a Penny-nek nincs ráhatása arra, hogy az adott szolgáltatók gyűjtenek-e személyes adatokat és ha igen, milyen körben. Nincs tudomásunk az ilyen adatgyűjtések köréről, céljáról és megőrzési időtartamáról. Azonban jelezni kívánjuk, hogy feltételezni kell, hogy legalább az IP-címet és az eszközzel kapcsolatos adatokat rögzítik és használják a közösségi média plug-inek. Szintén lehetséges, hogy az egyes szolgáltatók sütiket használnak.
Az egyes szolgáltatók adatgyűjtésének körére és céljára, valamint az adatok további kezelésére és felhasználására vonatkozó adatvédelmi tájékoztatás közvetlenül a szolgáltatás weboldaláról érhető el. További tájékoztatást is ott kaphat a megfelelő adatvédelmi jogairól és az adatvédelmi beállítások lehetőségeiről:
§ 9 Hiperhivatkozások
A weboldalunk időről időre tartalmazhat a partner hálózatainkra, hirdetőinkre és kapcsolt vállalkozásainkra mutató linkeket. Ha bármely, ilyen weboldalra mutató linket követ, kérjük, vegye figyelembe, hogy ezekre a weboldalakra a saját adatvédelmi szabályzatuk vonatkozik és nem vállalunk semmilyen felelősséget ezekért a szabályzatokért. Kérjük, tekintse meg először ezeket a szabályzatokat, mielőtt bármilyen személyes adatot megad ezeken a weboldalakon.
§ 10 Az Ön Érintetti jogai
Ha a személyes adatait kezelik, úgy Ön Érintettnek minősül az Általános Adatvédelmi Rendelet (GDPR) értelmében és a következő jogokkal rendelkezik:
· A GDPR 15. cikke szerint tájékoztatást kérhet az általunk kezelt személyes adatairól.
Különösen, tájékoztatást kaphat az adatkezelés céljairól, az érintett személyes adatok kategóriáiról, azon címzettek kategóriáiról, akikkel, illetve amelyekkel a személyes adatokat közölték vagy közölni fogják, a személyes adatok tárolásának tervezett időtartamáról, azon jogáról, hogy kérelmezheti a személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, a valamely felügyeleti hatósághoz címzett panasz benyújtásának jogáról, az adatai forrásáról, ha azt nem mi gyűjtöttük, harmadik országokba vagy nemzetközi szervezetek részére történő adattovábbításról és az automatizált döntéshozatal tényéről, ideértve a profilalkotást is, valamint legalább ezekben az esetekben az alkalmazott logikáról.
· A GDPR 16. cikke szerint azonnal kérheti az általunk kezelt pontatlan adatok helyesbítését vagy a személyes adatai kiegészítését.
· A GDPR 17. cikke szerint kérheti az általunk tárolt személyes adatai törlését, feltéve, hogy az adatkezelés nem szükséges a szabad véleménynyilvánítás jogának vagy a tájékozódás jogának biztosításához, jogi kötelezettségek teljesítéséhez, a közérdek céljára vagy jogi igények előterjesztéséhez, érvényesítéséhez vagy azokkal szembeni védekezéshez.
· A GDPR 18. cikke szerint kérheti a személyes adatai kezelésének korlátozását, ha vitatja az adatok pontosságát, ha az adatkezelés jogellenes, ha már nincs szükségünk az adatokra és, ha ellenzi a törlésüket, mert Önnek előterjesztendő vagy érvényesítendő jogi igénye van vagy ilyen igény elleni védekezéshez szükségesek az adatok. Szintén jogosult a GDPR 18. cikkében szabályozott jog gyakorlására, ha tiltakozott az adatkezelés ellen a GDPR 21. cikke szerint.
· A GDPR 20. cikke szerint Ön kérheti, hogy az Ön által részünkre megadott személyes adatokat tagolt, naprakész és gépileg olvasható formátumban adjuk át az Ön részére vagy továbbítsuk azt egy másik személy részére.
· A GDPR 7. cikk 3. bekezdése szerint bármikor visszavonhatja a hozzájárulását. Ennek következtében nem leszünk a továbbiakban jogosultak folytatni az adatkezelést az Ön hozzájárulása alapján a jövőre nézve.
· A GDPR 77. cikke szerint Ön jogosult panaszt benyújtani a felügyeleti hatósághoz. Ön fordulhat a szokásos lakóhelye szerint, a munkahelye szerint vagy a mi székhelyünk szerint illetékes felügyeleti hatósághoz.
Ön a fenti jogait oly módon gyakorolhatja, hogy felveszi a Penny-vel a kapcsolatot a www.adatvedelem.penny.hu címen. Továbbá amennyiben úgy gondolja, hogy valamely joga megsértésre került, panasszal élhet a felügyeleti hatóságnál. Magyarországon a felügyeleti hatóság: Nemzeti Adatvédelmi és Információszabadság Hatóság, melynek székhelye: 1125 Budapest, Szilágyi Erzsébet fasor 22/c. Postacím: 1530 Budapest, Pf. 5. Telefon: 06 -1- 391-1400 Telefax: 06-1-391-1410 E-mail: ugyfelszolgalat@naih.hu.
§ 11 A tiltakozás joga
Ha a személyes adatai kezelése a GDPR 6. cikk (1) bekezdés f) pontja szerinti jogos érdeken alapszik, Ön jogosult tiltakozni – a fentiek szerint – a személyes adatai kezelése ellen a GDPR 21. cikke szerint, feltéve, hogy erre okot adnak az adott körülmények. Kérjük, a tiltakozását a következő címre küldje: www.adatvedelem.penny.hu
§ 12 Adatbiztonság és biztonsági intézkedések
Elkötelezettek vagyunk aziránt, hogy megóvjuk a magánéletét, és hogy bizalmasan kezeljük a személyes adatait. Az általunk tárolt adatai jogosulatlan módosítása, az adatok elvesztése és az azokkal való visszaélés megelőzése érdekében széleskörű technikai és szervezési intézkedéseket vezettünk be, amelyeket rendszeresen felülvizsgálunk és a technikai fejlődéshez igazítunk. Minden fizetési ügylet SSL technológiával kerül titkosításra.
Mindazonáltal kiemeljük, hogy az internet jellege miatt lehetséges, hogy az adatvédelem szabályait és a fenti biztonsági intézkedéseket nem tartják be más személyek vagy szervezetek, amiért mi nem felelünk.
Így különösen, titkosítatlan adatok – pl. e-mailen keresztül – megismerhetők harmadik személyek számára. Erre nincs technikai ráhatásunk. A felhasználó felelőssége az általa megadott adatok visszaélések elleni védelme titkosítással vagy más módon.
Ön itt van: Főoldal Registration Form

References: § 1

§ 2

§ 3

§ 4

§ 5

§ 6
 § 6

§ 7

§ 8

§ 9

§ 10
 Pf. 5

§ 11

§ 12